**LIETUVOS RESPUBLIKOS APLINKOS MINISTRAS IR**

**LIETUVOS RESPUBLIKOS ŽEMĖS ŪKIO MINISTRAS**

**Į S A K Y M A S**

**DĖL LIETUVOS MIŠKINGUMO DIDINIMO PROGRAMOS PATVIRTINIMO**

2002 m. gruodžio 2 d. Nr. 616/471

Vilnius

Vadovaudamiesi Lietuvos Respublikos Vyriausybės 2001 m. spalio 4 d. nutarimo Nr. 1196 „Dėl Lietuvos Respublikos Vyriausybės 2001–2004 metų programos įgyvendinimo priemonių“ (Žin., 2001, Nr. [86-3015](https://www.e-tar.lt/portal/lt/legalAct/TAR.21E589B3E352)) 382 punktu,

1. Tvirtiname Lietuvos miškingumo didinimo programą (pridedama).

2. Aplinkos ministerijos informacijos kompiuterinėje sistemoje vadovautis reikšminiais žodžiais „miškai“, „valdymo sistema“.

APLINKOS MINISTRAS ARŪNAS KUNDROTAS

ŽEMĖS ŪKIO MINISTRAS JERONIMAS KRAUJELIS

PATVIRTINTA

Lietuvos Respublikos aplinkos ministro ir

Lietuvos Respublikos žemės ūkio ministro

2002 m. gruodžio 2 d. įsakymu Nr. 616/471

**LIETUVOS MIŠKINGUMO DIDINIMO PROGRAMA**

**I. BENDROJI DALIS**

1. Lietuvos miškingumo didinimo programa (toliau – Programa) parengta, vykdant Lietuvos Respublikos Vyriausybės 2001–2004 metų programos įgyvendinimo priemones bei Lietuvos miškų ūkio politikos įgyvendinimo strategiją, kurioje per artimiausius 20 metų šalies miškingumą numatoma padidinti 3 %.

Lietuvos žemės fondas yra 6530 tūkst. ha. Miškai užima 2037,4 tūkst. ha. Lietuvos teritorijos miškingumas 2002 m. sausio 1 d. buvo 31,2 %. Jis yra vienas iš žemiausių ne tik Baltijos, bet ir Centrinės bei Rytų Europos šalyse.

Žemės ūkiui netinkamos ir nenaudojamos žemės apželdinimas mišku Lietuvoje pradėtas XVI amžiuje. Manoma, kad Lietuvos miškingumas XVI amžiuje siekė apie 60 %. Iki 1948 m. šis rodiklis mažėjo dėl įvairių, dažniausiai ekonominių, priežasčių ir tais metais nesiekė 20 %.

Daugiausia žemės ūkio paskirties žemės apželdinta mišku po Antrojo pasaulinio karo. Per 1946–1950 m. buvo apželdinta apie 15 tūkst. ha, 1951–1970 m. kasmet buvo apželdinama net po 11–12 tūkst. ha. Miško želdinimo apimtys žemės ūkio paskirties žemėje nuo 1971 m. sumažėjo iki 3 tūkst. ha kasmet, o 1999–2002 m. kasmet buvo želdoma tik po 0,8–1,0 tūkst. ha.

Lietuvos miškingumas antroje XX amžiaus pusėje padidėjo 10 %. Tai lėmė ne tik dirbtiniu būdu įveisti, bet ir savaime sužėlę miškai. Šis procesas ypač paspartėjo pastaraisiais metais, kai kasmet savaime mišku apauga po 4–5 tūkst. ha nenaudojamos žemės. Daugiausia savaime mišku apaugo nenaudojami dirvonai, ganyklos bei pelkėtos vietovės, durpynai. Menkavertėmis lapuočių medžių rūšimis (baltalksniais, beržais) bei krūmais apaugo apie 70–85 % žemės ūkio paskirties žemės, spygliuočiais (pušimis ir eglėmis) – tik apie 7–15 %.

Lietuvos miškingumo didinimo nuostatos per pastaruosius du dešimtmečius keitėsi keletą kartų. Lietuvos gamtos apsaugos kompleksinėje schemoje (1986 m.) optimalus ekologinis miškingumas buvo nustatytas 33–35 %, kurį pasiekti buvo planuojama iki 2015 m. Lietuvos Respublikos Vyriausybė 1997 m. lapkričio 5 d. nutarimu Nr. 1223 „Dėl miškų želdinimo žemdirbystei netinkamoje ir laisvos valstybinės žemės fondo žemėje“ numatė Lietuvos miškingumą padidinti 2–3 %, t. y. iki 32,0–33,3 %. Lietuvos Respublikos teritorijos bendrajame plane numatoma, kad, apželdinus žemės ūkiui netinkamas žemes, šalies miškingumas galėtų padidėti iki 38 %.

Rengiant Programą, panaudoti Lietuvos Respublikos teritorijos bendrojo plano (LRTBP) duomenys, regionų pasiskirstymo pagal aplinkosauginių funkcijų prioritetus schemos, rekreacinio miškų poreikio schemos, Lietuvos nacionalinės turizmo plėtojimo programos ir kt. duomenys. Nustatant miško želdinimo apimtis apskrityse ir rajonuose, daugiausia įtakos turėjo nenašios ir žemės ūkiui nenaudojamos žemės kiekis bei būtinumas subalansuoti žemės ūkio plėtrą.

2. Programos tikslas – parengti Lietuvos miškingumo didinimo strategiją 2004 – 2020 m. bei numatyti jos įgyvendinimo priemones.

3. Svarbiausieji Programos uždaviniai yra:

3.1. nustatyti žemės ūkio paskirties žemės parinkimo miškui želdinti kriterijus;

3.2. nustatyti Lietuvos miškingumo didinimo veiksnius ir galimybes;

3.3. nustatyti miškų įveisimo apimtis;

3.4. numatyti Programos įgyvendinimo priemones, lėšų poreikį bei finansavimo šaltinius.

4. Programos paskirtis – didinti šalies miškingumą.

5. Programos vykdytojai – Aplinkos ministerija, Žemės ūkio ministerija, Generalinė miškų urėdija prie Aplinkos ministerijos, Nacionalinė žemės tarnyba prie Žemės ūkio ministerijos, apskričių viršininkų administracijos, savivaldybės, viešosios įstaigos Miško sėklų kontrolės stotis ir Lietuvos miško selekcijos ir sėklininkystės centras, miškų urėdijos, privačių žemių savininkai.

**II. ŽEMĖS ŪKIO PASKIRTIES ŽEMĖS PARINKIMO MIŠKUI ĮVEISTI KRITERIJAI**

6. Žemės ūkio paskirties žemės parinkimo miškui įveisti prioritetai nustatomi, siekiant ekologinio efekto, todėl pirmiausia reikia apželdinti tokias žemes:

• nederlingus smėlio dirvožemius;

• rišlaus smėlio ir žvyro dirvožemius kalvotame ir banguotame reljefe (kai šlaito statumas didesnis nei 4o);

• priesmėlio, priemolio ir molio dirvožemius, statesniuose negu 15o kalvų šlaituose ir lėkštesnių bei ilgų šlaitų vietose įrengiant vandenį sulaikančias juostas;

• upių ir ežerų šlaitus, statesnius kaip 10o, o tais atvejais, kai šlaitas priartėja prie pat upės vagos ar ežero – statesnius kaip 6o;

• griovas ir priegriovines juostas;

• ežerų, upių ir upelių krantus, taip pat – prievagines salpų dalis, ypač su ardomais krantais;

• kitas nenaudojamas žemės ūkiui žemes;

• dalį žemės ūkio naudmenų, neatsparių defliacijos poveikiui, veisiant laukų apsaugines juostas;

• pažeistas pelkes;

• ekologinį stabilumą užtikrinančias (mažo miškingumo) teritorijas.

Atskiruose rajonuose žemių parinkimo želdinimui prioritetai gali skirtis. Tai priklauso nuo kraštovaizdžio stabilumą veikiančių nepalankių aplinkos veiksnių pasireiškimo laipsnio rajonuose ir vietovėse.

7. Biologinės įvairovės, kultūros paveldo išsaugojimo bei gausinimo ir kraštovaizdžio stabilumo išsaugojimo tikslais gali būti paliktos neželdintos kai kurios pelkės, aikštės, mažų upelių ir kitų vandens telkinių pakrantės, sklypai, kurie gali būti išskirti kaip saugomos teritorijos, taip pat vietos, kuriose miško įveisimą reglamentuoja Specialiosios žemės ir miško naudojimo sąlygos.

**III. MIŠKINGUMO DIDINIMĄ sąlygojantys VEIKSNIAI IR GALIMYBĖS**

8. Miškingumo didinimą lemia teisinių, organizacinių, socialinių-ekonominių ir ekologinių-aplinkosauginių veiksnių kompleksas.

Miškingumo didinimui svarbūs yra demografiniai pokyčiai atskirose vietovėse (gyventojų skaičiaus mažėjimas ir didelis nedarbo lygis). Didėjantys rekreacijos, turizmo ir estetiško natūralaus kraštovaizdžio išsaugojimo poreikiai įpareigoja plėsti miškų plotus rekreacinio prioriteto arealuose, prie miestų, kai kurių vandens telkinių, kelių, gerinant kultūros vertybių apsaugą ir naudojimą. Miškas yra vienas iš svarbiausių kraštovaizdžio komponentų, lemiančių biologinės įvairovės, tvarių ekosistemų, kraštovaizdžio formavimą ir išsaugojimą. Svarbu plėsti miškų plotus jūros pakrantėje, nes šie miškai sušvelnina vėjų griaunamąją jėgą. Miškai su itin laidžiais vandeniui dirvožemiais, taupiu drėgmės naudojimu garantuoja stabilią gruntinių ir požeminių vandenų mitybą, išsaugo šių vandenų gerą kokybę, reguliuoja upių nuotėkį ir oro sudėtį. Miško konservacinės, apsauginės, rekreacinės ir įvairios socialinės-kultūrinės funkcijos pastaruoju metu dažniausiai vertinamos labiau nei iš jo gaunama mediena. Tačiau ir medienos poreikiai nuolat didėja. Miškų išsaugojimas, naujų tvarių miškų veisimas ir subalansuotas, tausojantis jų naudojimas yra tarptautiniu mastu pripažinta prioritetinė miško ūkio plėtros strateginė nuostata. Miškingumui didinti palankias sąlygas Lietuvoje sudaro tai, kad yra net 652,7 tūkst. ha nenašių ir žemės ūkiui netinkamų žemės ūkio naudmenų. Mažo našumo (32 balų ir mažesnio) žemė sudaro 19 % visos žemės ūkio paskirties žemės, iš jos – beveik pusė vidutiniškai ir stipriai eroduota žemė. Pažeista žemė (išeksploatuoti durpynai ir karjerai) sudaro 5,2 tūkst. ha. Taip pat yra nemažas laisvos valstybinės žemės fondas. Kai kurių savivaldybių miškingumas yra labai mažas, todėl dideli žemės plotai nepatenka į miško palankaus poveikio zonas. Miškų trūksta gamtinio karkaso teritorijose, kai kurių didžiųjų miestų rekreacinėse zonose.

9. Svarbesni miškingumo didinimą sąlygojantys veiksniai yra:

9.1. Lietuvos integracija į Europos Sąjungą bei galimybės gauti paramą iš jos struktūrinių fondų;

9.2. didelis nenašių, apleistų ir pažeistų žemių kiekis;

9.3. ekologinių ir aplinkosauginių sąlygų gerinimo būtinybė;

9.4. naujų darbo vietų sukūrimas.

10. Svarbesni miškingumo didinimą stabdantys veiksniai yra:

10.1. nebaigta žemės reforma;

10.2. nepalankios kai kurių miško įveisimą reglamentuojančių teisės aktų nuostatos;

10.3. neparengtos savivaldybių teritorijų miškų išdėstymo schemos;

10.4. ribotos galimybės gauti finansinę paramą iš valstybės;

10.5. grybinių ligų, vabzdžių, žvėrių, gaisrų ir antropogeninių pakenkimų tikimybė;

10.6. apsirūpinimo reikiamo asortimento miško sodmenimis problemos.

11. Programoje numatytos miško įveisimo apimtys, atsižvelgiant į nenašių ir žemės ūkiui nenaudojamų žemės ūkio naudmenų kiekį (1 lentelė). Iš 652,7 tūkst. ha žemės ūkiui netinkamų ir nenaudojamų žemių ploto apie 163,2 tūkst. ha (30–32 balų našumo) siūloma laikinai konservuoti, todėl 489,5 tūkst. ha ateityje tikslinga auginti mišką.

**IV. MIŠKŲ ĮVEISIMO APIMTYS**

12. Norint įgyvendinti Lietuvos miškų ūkio politikos įgyvendinimo strategiją ir padidinti šalies miškingumą 3 %, reikia apželdinti mišku apie 196 tūkst. ha žemės ūkiui ir kitiems tikslams naudotų žemių, t. y. kasmet miškas turi būti įveisiamas arba savaime apželti turi vidutiniškai apie 11 tūkst. ha. Remiantis valstybinės miškų apskaitos, kurią atlieka Valstybinis miškotvarkos institutas, duomenimis, kasmet mišku savaime apželia apie 4–5 tūkst. ha ne miško žemių, todėl iki 2021 m. mišku savaime gali apaugti apie 70–90 tūkst. ha žemės ūkio paskirties žemės. Todėl dirbtinai mišką įveisti reikėtų apie 100–120 tūkst. ha plote, kasmet vidutiniškai po 6–7 tūkst. ha (2 lentelė).

13. Programa parengta 2004–2020 m. laikotarpiui, išskiriant du jos etapus: paruošiamąjį bei miškingumo didinimo subalansavimo. Atskiruose miškingumo didinimo etapuose juos sąlygojantys ir stabdantys veiksniai turės nevienodos įtakos, todėl pateikiami tik svarbesni atskiriems etapams būdingi veiksniai:

13.1. Paruošiamasis etapas (2004–2006 m.)

Paruošiamajame etape numatoma želdinti vidutiniškai po 5000 ha kasmet. Kaimo plėtros programoje numatoma finansinė parama iš Europos Sąjungos struktūrinių fondų, privačių žemių savininkams kasmet apsodinant mišku 4000 ha žemės ūkio paskirties žemės. Taip pat Lietuvos Respublikos Vyriausybės 2001–2004 metų programos įgyvendinimo priemonėse numatyta, kad miškų urėdijos kasmet turi įveisti iki 1000 ha naujų miškų.

Šį procesą sąlygojantys veiksniai:

• galimybės gauti finansinę paramą iš Europos Sąjungos struktūrinių fondų;

• didelis nenašios ir žemės ūkiui nenaudojamos žemės kiekis;

• ekologinių ir aplinkosauginių sąlygų gerinimo būtinybė.

Stabdantys veiksniai:

• nebaigta žemės reforma;

• neparengtos savivaldybių teritorijų miškų išdėstymo schemos;

• ribotos galimybės gauti valstybės finansinę paramą;

• apsirūpinimo reikiamo asortimento miško sodmenimis miškams įveisti problemos.

Šio etapo metu numatoma užbaigti žemės reformą, parengti savivaldybių miškų išdėstymo schemas, supaprastinti miškų įveisimo žemės ūkio paskirties žemėje tvarką, parengti daigynų-medelynų plėtros programą ir užtikrinti reikiamo asortimento ir kiekio miško sodmenų išauginimą, atsižvelgiant į miškingumo didinimo programoje numatytas miškų įveisimo apimtis.

13.2. Miškingumo didinimo subalansavimo etapas (2007–2020 m.)

Šiame etape numatoma kasmet įveisti vidutiniškai po 7000 ha miško.

Jį sąlygojantys veiksniai:

• Europos Sąjungos struktūrinių fondų parama naujų miškų veisimui;

• apsirūpinimas reikiamo asortimento ir kiekio miško sodmenimis.

Stabdantys veiksniai:

• mažos valstybinių miškų valdytojų galimybės gauti valstybės finansinę paramą veisiant miškus laisvos valstybinės žemės fondo žemėje;

• problemos, susijusios su laisvos valstybinės žemės fondo žemės perdavimu valstybinių miškų valdytojams miškams veisti.

Antrajam etapui būdinga: miško įveisimo apimčių subalansavimas, išspręstos apsirūpinimo miško sodmenimis problemos, parengtos ir taikomos tobulesnės miškų įveisimo technologijos.

**V. PROGRAMOS ĮGYVENDINIMO PRIEMONĖS, LĖŠŲ POREIKIS BEI FINANSAVIMO ŠALTINIAI**

14. Veisiant mišką žemės ūkiui netinkamose ir nenaudojamose žemėse, būtina atsižvelgti į želdaviečių paruošimo, želdinių rūšinės sudėties parinkimo ir želdinių priežiūros bei apsaugos ypatumus. Įvairiarūšė miško želdinių sudėtis, siekiant užtikrinti veisiamų miškų stabilumą, apsaugoti nuo galimų miško ligų ir kenkėjų pažeidimų, intensyvesni piktžolių ir grybinių ligų, kenkėjų naikinimo darbai bei jautresnė negu miške želdinių reakcija į kraštutinius klimato svyravimus (šalnas, karščius, sausras, vėją) reikalauja ir didesnių išlaidų. Miško želdinių įveisimo išlaidas sudaro šie darbai:

• miško želdinimo projekto parengimas;

• želdavietės paruošimas, mikorizacija;

• dirvos dirbimas;

• sodmenų įsigijimas;

• sodinimas arba sėjimas;

• želdinių priežiūra;

• želdinių pildymas;

• želdinių priešgaisrinė apsauga;

• želdinių sanitarinė apsauga;

• želdinių apsauga nuo žvėrių.

15. Miško želdinių pasodinimo ne miško žemėje vidutinės išlaidos (2002 m. kainomis):

• pušyno – 1670 Lt/ha;

• beržyno – 1690 Lt/ha;

• juodalksnyno – 1900 Lt/ha;

• eglyno – 2080 Lt/ha;

• uosyno – 3030 Lt/ha;

• ąžuolyno – 5150 Lt/ha.

Naudojant apsaugos priemones nuo žvėrių, želdinių įveisimo kainos padidėja 30–50 % ir sudaro 4600–7600 Lt/ha. Įveisus mišką, jį būtina 1–3 metus intensyviai prižiūrėti, t. y. būtinos nuolatinės investicijos, kurios sudaro 15–20 % želdinių įveisimo išlaidų. Vidutinė miško želdinių įveisimo, priežiūros ir apsaugos kaina – nuo 1700 Lt/ha (beržyno) iki 9100 Lt/ha (ąžuolyno). Atsižvelgiant į želdintinų medžių rūšių kiekį, vidutinė miško želdinių įveisimo, priežiūros ir apsaugos kaina Lietuvoje sudarys apie 6000 Lt/ha.

16. Programoje numatytoms miško želdinimo apimtims įgyvendinti (vidutiniškai po 6415 ha per metus) kasmet vidutiniškai reikės: I etape – 30 mln. Lt, II etape – 42 mln. Lt.

17. Numatoma, kad miškų įveisimas bus finansuojamas iš Europos žemės ūkio orientavimo ir garantijų fondo, Lietuvos Respublikos valstybės biudžeto ir miškų urėdijų lėšų. Pirmajame etape iš Europos žemės ūkio orientavimo ir garantijų fondo miškų įveisimui privačioje žemėje numatoma skirti 72 mln. Lt (24 mln. Lt kasmet), miškų įveisimui valstybinėje žemėje – 18 mln. Lt (6 mln. Lt kasmet) miškų urėdijų lėšų. Antrajame etape iš Europos žemės ūkio orientavimo ir garantijų fondo miškų įveisimui privačioje žemėje tikimasi gauti 336 mln. Lt (24 mln. Lt kasmet), miškų įveisimui valstybinėje žemėje numatoma skirti 84 mln. Lt (6 mln. Lt kasmet) miškų urėdijų lėšų. Taip pat turėtų būti skiriamas tikslinis finansavimas iš valstybės biudžeto lėšų – 168 mln. Lt (12 mln. Lt kasmet). Jei bus skiriamos šios lėšos, miškų urėdijos kasmet papildomai galės įveisti 2000 ha miškų.

\_\_\_\_\_\_\_\_\_\_\_\_\_\_

1 lentelė. Žemės ūkio naudmenų, įvertintų 32 ir mažiau žemės našumo balų, bei pažeistų žemių, kuriose galėtų augti miškas, plotai (hektarais)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Eil. Nr. | Apskritys | Bendras žemės ūkio naudmenų plotas | Tarp jų – žemės ūkio naudmenų, įvertintų 32 ir mažiau našumo balų, plotas | % nuo bendro žemės ūkio naudmenų ploto | Išnaudoti durpynai, palikti renatūralizacijai | Miškui augti skirti išnaudoti karjerai | Dabartinis miškingumas | Potencialus miškingumo padidėjimas % |
| ariama | daugiamečiai sodai | pievos | ganyk-los | iš viso žemės ūkio naudmenų |
| **I.** | **Alytaus** apskritis |  |  |  |  |  |  |  |  |  |  |  |
| 1. | Alytaus r. | 80557 | 17526 | - | 3996 | 3035 | 24557 | 30,5 | - | 31 | 30,3 | 18,0 |
| 2. | Lazdijų r. | 63875 | 11661 | 18 | 3015 | 5950 | 20644 | 32,3 | - | 12 | 35,7 | 17,2 |
| 3. | Varėnos r. | 49047 | 14957 | - | 2793 | 4639 | 22389 | 45,6 | 90 | 22 | 66,3 | 10,4 |
|  | Iš viso apskrityje: | **193479** | **44144** | **18** | **9804** | **13624** | **67590** | **34,9** | **90** | **65** | **45,9** | **12,6** |
| **II.** | **Kauno** apskritis |  |  |  |  |  |  |  |  |  |  |  |
| 1. | Jonavos r. | 42625 | 479 | - | 966 | 1105 | 2550 | 6 | 8 | - | 38,9 | 2,7 |
| 2. | Kaišiadorių r. | 57064 | 5982 | - | 3357 | 2565 | 11904 | 20,9 | 70 | 7 | 30,0 | 10,2 |
| 3. | Kauno r. | 75374 | - | - | 1397 | 798 | 2195 | 2,9 | - | 14 | 29,7 | 1,4 |
| 4. | Kėdainių r. | 106494 | - | - | 829 | - | 829 | 0,8 | 100 | 10 | 24,2 | 0,1 |
| 5. | Prienų r. | 64234 | 22 | - | 2869 | 1408 | 4299 | 6,7 | - | 10 | 27,1 | 4,4 |
| 6. | Raseinių r. | 96279 | - | 10 | 4032 | - | 4042 | 4,2 | - | 55 | 21,2 | 2,3 |
|  | Iš viso apskrityje: | **442070** | **6483** | **10** | **13450** | **5876** | **25819** | **5,8** | **178** | **96** | **27,7** | **3,1** |
| **III.** | **Klaipėdos** apskritis |  |  |  |  |  |  |  |  |  |  |  |
| 1. | Klaipėdos r. | 71825 | 3255 | - | 2982 | 3900 | 10137 | 14,1 | - | 42 | 22,5 | 7,6 |
| 2. | Kretingos r. | 50764 | - | - | 3122 | 2391 | 5513 | 10,9 | - | 58 | 33,1 | 5,3 |
| 3. | Skuodo r. | 63183 | 4534 | - | 3299 | 800 | 8633 | 13,7 | - | 32 | 14,9 | 8,4 |
| 4. | Šilutės r. | 118558 | 6851 | 37 | 9239 | 1605 | 17732 | 15 | - | 179 | 17,7 | 9,3 |
|  | Iš viso apskrityje: | **304328** | **14640** | **37** | **18642** | **8696** | **42015** | **13,8** | **-** | **311** | **22,2** | **7,4** |
| **IV.** | **Marijampolės** apskritis: |  |  |  |  |  |  |  |  |  |  |  |
| 1. | Marijampolės r. | 92622 | 186 | 7 | 1012 | 143 | 1348 | 1,5 | - | 1 | 23,7 | 0,9 |
| 2. | Šakių r. | 101862 | - | 43 | 2804 | 949 | 3796 | 3,7 | 251 | 22 | 24,6 | 3,3 |
| 3. | Vilkaviškio r. | 96667 | 2359 | - | 4460 | 4154 | 10973 | 11,4 | - | 30 | 9,1 | 9,0 |
|  | Iš viso apskrityje: | **291151** | **2545** | **50** | **8276** | **5246** | **16117** | **5,5** | **251** | **53** | **19,7** | **3,8** |
| **V.** | **Panevėžio** apskritis |  |  |  |  |  |  |  |  |  |  |  |
| 1. | Biržų r. | 93230 | 163 | - | 1987 | 14 | 2164 | 2,3 | 355 | 57 | 26,0 | 1,8 |
| 2. | Kupiškio r. | 60500 | 3618 | 8 | 3310 | 1434 | 8370 | 13,8 | - | 18 | 25,6 | 7,2 |
| 3. | Panevėžio r. | 122564 | - | - | 3527 | - | 3527 | 2,9 | - | 33 | 33,4 | 1,6 |
| 4. | Pasvalio r. | 95758 | - | - | 567 | 17 | 584 | 0,6 | - | 25 | 16,6 | 0,5 |
| 5. | Rokiškio r. | 99116 | 128 | 7 | 9685 | 1555 | 11375 | 11,5 | 400 | 34 | 27,7 | 6,6 |
|  | Iš viso apskrityje: | **471168** | **3909** | **15** | **19076** | **3020** | **26020** | **5,5** | **755** | **167** | **26,7** | **3,4** |
| **VI.**  | **Šiaulių** apskritis |  |  |  |  |  |  |  |  |  |  |  |
| 1. | Akmenės r. | 59145 | - | - | 669 | - | 669 | 1,1 | - | 23 | 30,2 | 0,8 |
| 2. | Joniškio r. | 81406 | - | - | 490 | - | 490 | 0,6 | - | 14 | 18,1 | 0,4 |
| 3. | Kelmės r. | 95413 | 17021 | 73 | 11659 | 11600 | 40353 | 42,3 | - | 33 | 25,6 | 23,3 |
| 4. | Pakruojo r. | 92523 | - | 2 | 1695 | 5 | 1702 | 1,8 | - | 36 | 17,8 | 1,2 |
| 5. | Radviliškio r. | 102070 | - | - | 3423 | - | 3423 | 3,4 | - | 98 | 23,5 | 2,3 |
| 6. | Šiaulių r. | 97210 | 129 | - | 3878 | 1 | 4008 | 4,1 | - | 57 | 32,4 | 2,3 |
|  | Iš viso apskrityje: | **527767** | **17150** | **75** | **21814** | **11606** | **50645** | **9,6** | **-** | **251** | **24,9** | **6,0** |
| **VII.** | **Tauragės** apskritis |  |  |  |  |  |  |  |  |  |  |  |
| 1. | Jurbarko r. | 79805 | - | - | 2565 | - | 2565 | 3,2 | 100 | 19 | 36,0 | 1,7 |
| 2. | Šilalės r. | 66645 | 22739 | 10 | 10940 | 12724 | 46413 | 69,6 | - | 12 | 23,1 | 36,5 |
| 3. | Tauragės r. | 60125 | 1290 | - | 4159 | 2482 | 7931 | 13,2 | - | 34 | 35,2 | 6,8 |
|  | Iš viso apskrityje: | **206575** | **24029** | **10** | **17664** | **15206** | **56909** | **27,5** | **100** | **65** | **31,8** | **13,4** |
| **VIII** | **Telšių** apskritis |  |  |  |  |  |  |  |  |  |  |  |
| 1. | Mažeikių r. | 58132 | 1643 | 17 | 228 | 1003 | 2891 | 5 | - | 38 | 26,2 | 2,2 |
| 2. | Plungės r. | 74121 | 24387 | 30 | 10667 | 10780 | 45864 | 61,9 | - | 15 | 38,0 | 26,8 |
| 3. | Telšių r. | 72274 | 18210 | - | 10332 | 12428 | 40970 | 56,7 | 50 | 17 | 28,8 | 27,4 |
|  | Iš viso apskrityje: | **204527** | **44240** | **47** | **21227** | **24211** | **89725** | **43,9** | **50** | **70** | **31,8** | **19,9** |
| **IX.** | **Utenos** apskritis |  |  |  |  |  |  |  |  |  |  |  |
| 1. | Anykščių r. | 97126 | 10768 | 48 | 7914 | 9050 | 27780 | 28,6 | - | 110 | 30,1 | 15,7 |
| 2. | Ignalinos r. | 60498 | 13507 | 37 | 7322 | 5582 | 26448 | 43,7 | - | 21 | 33,4 | 17,5 |
| 3. | Molėtų r. | 62394 | 29574 | 9 | 4377 | 8662 | 42622 | 68,3 | - | 24 | 25,1 | 29,8 |
| 4. | Utenos r. | 60945 | 18049 | - | 4876 | 7308 | 30233 | 49,6 | - | 48 | 29,3 | 24,2 |
| 5. | Zarasų r. | 49361 | 15951 | - | 5486 | 8107 | 29544 | 59,9 | 85 | 37 | 32,5 | 19,6 |
|  | Iš viso apskrityje: | **330324** | **87849** | **94** | **29975** | **38709** | **156627** | **47,4** | **85** | **241** | **30,1** | **20,9** |
| **X.** | **Vilniaus** apskritis |  |  |  |  |  |  |  |  |  |  |  |
| 1. | Šalčininkų r. | 64555 | 3980 | 10 | 3879 | 7756 | 15625 | 24,2 | - | 55 | 43,5 | 10,4 |
| 2. | Širvintų r. | 49841 | 2574 | 15 | 5909 | 4152 | 12650 | 25,4 | - | 38 | 30,1 | 14,8 |
| 3. | Švenčionių r. | 45418 | 4017 | - | 2986 | 3258 | 10261 | 22,6 | - | 7 | 53,7 | 6,0 |
| 4. | Trakų r. | 56365 | 27619 | 16 | 2631 | 6071 | 36337 | 64,5 | 174 | 33 | 41,7 | 32,0 |
| 5. | Ukmergės r. | 74713 | 5754 | 11 | 4772 | 894 | 11431 | 15,3 | 30 | 47 | 31,0 | 8,8 |
| 6. | Vilniaus r. | 94860 | 12672 | 28 | 8463 | 12241 | 33404 | 35,2 | 994 | 48 | 36,2 | 15,4 |
|  | Iš viso apskrityje: | **385752** | **56616** | **80** | **28640** | **34372** | **119708** | **31** | **1198** | **185** | **40,2** | **12,8** |
|  | **Iš viso šalyje:** | **3357141** | **301605** | **436** | **188568** | **160566** | **651175** | **19,4** | **2707** | **1515** | **30,9** | **10,1** |

\_\_\_\_\_\_\_\_\_\_\_\_\_\_

2 lentelė. Miško želdinimo ne miško žemėje apimtys 2004–2020 m. pagal apskritis (hektarais)

|  |  |  |  |
| --- | --- | --- | --- |
| Apskritys | Apželdinamas plotas pagal etapus | Apželdinamas plotas  | Aplinkosauginių funkcijų prioritetai\* |
| I. Paruošiamasis etapas (2004–2006 m.) | II. Miškingumo didinimo subalansavimo etapas (2007–2020 m.) | per visą 2004–2020 m.laikotarpį |
| iš viso | kasmet vidutiniškai | iš viso | kasmet vidutiniškai | iš viso | kasmet vidutiniškai |
| **I. Alytaus** apskritis |  |  |  |  |  |  |  |
| 1. Alytaus r. | 564 | 188 | 3784 | 270 | 4348 | 256 | LRVS |
| 2. Lazdijų r. | 474 | 158 | 3183 | 227 | 3657 | 215 | LRVS |
| 3. Varėnos r. | 516 | 172 | 3450 | 247 | 3966 | 233 | RLVS |
| Iš viso apskrityje: | **1554** | **518** | **10417** | **744** | **11971** | **704** | **-** |
| **II. Kauno** apskritis |  |  |  |  |  |  |  |
| 1. Jonavos r. | 60 | 20 | 390 | 28 | 450 | 26 | VSRL |
| 2. Kaišiadorių r. | 270 | 90 | 1835 | 131 | 2105 | 124 | LVSR |
| 3. Kauno r. | 51 | 17 | 346 | 25 | 397 | 23 | RVSL |
| 4. Kėdainių r. | 21 | 7 | 132 | 9 | 153 | 9 | SVRL |
| 5. Prienų r. | 99 | 33 | 659 | 47 | 758 | 45 | RVLS |
| 6. Raseinių r. | 93 | 31 | 625 | 45 | 718 | 42 | VSRL |
| Iš viso apskrityje: | **594** | **198** | **3987** | **285** | **4581** | **269** | **-** |
| **III. Klaipėdos** apskritis |  |  |  |  |  |  |  |
| 1. Klaipėdos r. | 234 | 78 | 1563 | 112 | 1797 | 106 | RVSL |
| 2. Kretingos r. | 129 | 43 | 860 | 61 | 989 | 58 | RVSL |
| 3. Skuodo r. | 201 | 67 | 1339 | 96 | 1540 | 91 | VRLS |
| 4. Šilutės r. | 411 | 137 | 2758 | 197 | 3169 | 186 | VRLS |
| Iš viso apskrityje: | **975** | **325** | **6520** | **466** | **7495** | **441** | **-** |
| **IV. Marijampolės** apskritis |  |  |  |  |  |  |  |
| 1. Marijampolės r. | 30 | 10 | 201 | 14 | 231 | 14 | LVSR |
| 2. Šakių r. | 87 | 29 | 594 | 43 | 681 | 40 | LVSR |
| 3. Vilkaviškio r. | 255 | 85 | 1695 | 121 | 1950 | 115 | LVSR |
| Iš viso apskrityje: | **372** | **124** | **2490** | **178** | **2862** | **169** | **-** |
| **V. Panevėžio** apskritis |  |  |  |  |  |  |  |
| 1. Biržų r. | 51 | 17 | 347 | 25 | 398 | 23 | SVLR |
| 2. Kupiškio r. | 195 | 65 | 1294 | 92 | 1489 | 88 | VSLR |
| 3. Panevėžio r. | 81 | 27 | 547 | 39 | 628 | 37 | VRSL |
| 4. Pasvalio r. | 12 | 4 | 91 | 7 | 103 | 6 | SVLR |
| 5. Rokiškio r. | 261 | 87 | 1753 | 125 | 2014 | 118 | VLSR |
| Iš viso apskrityje: | **600** | **200** | **4032** | **288** | **4632** | **272** | **-** |
| **VI. Šiaulių** apskritis |  |  |  |  |  |  |  |
| 1. Akmenės r. | 15 | 5 | 101 | 7 | 116 | 7 | SVLR |
| 2. Joniškio r. | 12 | 4 | 77 | 6 | 89 | 5 | SVLR |
| 3. Kelmės r. | 930 | 310 | 6219 | 444 | 7149 | 421 | LVSR |
| 4. Pakruojo r. | 39 | 13 | 269 | 19 | 308 | 18 | SVLR |
| 5. Radviliškio r. | 81 | 27 | 547 | 39 | 628 | 37 | VSLR |
| 6. Šiaulių r. | 93 | 31 | 626 | 45 | 719 | 42 | VRSL |
| Iš viso apskrityje: | **1170** | **390** | **7839** | **560** | **9009** | **530** | **-** |
| **VII. Tauragės** apskritis |  |  |  |  |  |  |  |
| 1. Jurbarko r. | 60 | 20 | 402 | 29 | 462 | 27 | LVSR |
| 2. Šilalės r. | 1068 | 356 | 7145 | 510 | 8213 | 483 | LRSV |
| 3. Tauragės r. | 183 | 61 | 1229 | 88 | 1412 | 83 | LSVR |
| Iš viso apskrityje: | **1311** | **427** | **8776** | **627** | **10087** | **593** | **-** |
| **VIII. Telšių** apskritis |  |  |  |  |  |  |  |
| 1. Mažeikių r.  | 66 | 22 | 447 | 32 | 513 | 30 | SVLR |
| 2. Plungės r. | 1056 | 352 | 7068 | 505 | 8124 | 478 | RLVS |
| 3. Telšių r. | 942 | 314 | 6309 | 450 | 7251 | 427 | LRVS |
| Iš viso apskrityje: | **2064** | **688** | **13824** | **987** | **15888** | **935** | **-** |
| **IX. Utenos** apskritis |  |  |  |  |  |  |  |
| 1. Anykščių r. | 639 | 213 | 4289 | 306 | 4928 | 290 | VLRS |
| 2. Ignalinos r. | 609 | 203 | 4076 | 291 | 4685 | 276 | RLVS |
| 3. Molėtų r. | 981 | 327 | 6565 | 469 | 7546 | 444 | RLVS |
| 4. Utenos r. | 696 | 232 | 4668 | 334 | 5364 | 315 | RLVS |
| 5. Zarasų r. | 681 | 227 | 4555 | 325 | 5236 | 308 | RLVS |
| Iš viso apskrityje: | **3606** | **1202** | **24153** | **1725** | **27759** | **1633** | **-** |
| **X. Vilniaus** apskritis |  |  |  |  |  |  |  |
| 1. Šalčininkų r. | 360 | 120 | 2412 | 172 | 2772 | 163 | SLRV |
| 2. Širvintų r. | 291 | 97 | 1954 | 140 | 2245 | 132 | VLSR |
| 3. Švenčionių r. | 237 | 79 | 1585 | 113 | 1822 | 107 | RLSV |
| 4. Trakų r. | 837 | 279 | 5595 | 400 | 6432 | 379 | RLSV |
| 5. Ukmergės r. | 264 | 88 | 1764 | 126 | 2028 | 119 | VLSR |
| 6. Vilniaus r. | 768 | 256 | 5149 | 368 | 5917 | 348 | RSLV |
| Iš viso apskrityje: | **2757** | **919** | **18459** | **1319** | **21216** | **1248** | **-** |
| **Iš viso šalyje:** | **15000** | **5000** | **100500** | **7179** | **115500** | **6794** |  |

\* Svarbesnės aplinkosauginės būsimų miškų funkcijos: L – laukų apsauginė, R – rekreacinė, S – sanitarinė-higieninė, V – vandenų apsauginė.

\_\_\_\_\_\_\_\_\_\_\_\_\_\_

3 lentelė. Programos įgyvendinimo priemonės ir lėšų poreikis pagal etapus

|  |  |  |  |  |
| --- | --- | --- | --- | --- |
| Eil. Nr. | Priemonės pavadinimas | Įvykdymo terminas | Lėšų poreikis, tūkst. Lt | Vykdytojai |
| **I. Paruošiamasis etapas (2004–2006 m.)** |
| 1. | Teisės aktų, susijusių su pagrindinės tikslinės žemės naudojimo paskirties keitimo, leidimų miškui įveisti išdavimo procedūrų supaprastinimu bei miško įveisimo ne miško žemėje tvarkos nustatymu parengimas | 2003  | - | Aplinkos ministerija, Žemės ūkio ministerija  |
| 2. | Laisvos valstybinės žemės fondo žemės perdavimas miškų valdytojams miškams veisti | 2003–2006 | 300 | Žemės ūkio ministerija, Aplinkos ministerija |
| 3. | Miškų įveisimas laisvos valstybinės žemės fondo žemėje, kasmet iki 1000 ha | 2004–2006 | 18000 | Generalinė miškų urėdija |
| 4. | Miško daigynų/medelynų plėtros programos parengimas ir įgyvendinimas | 2003–2006 | 10000 | Generalinė miškų urėdija |
| 5. | Miško želdinimo ir žėlimo skatinimo ne miško žemėje technologinių modelių parengimas | 2003 | 10 | Aplinkos ministerija, Lietuvos žemės ūkio universitetas |
| 6. | Miško želdinių ir žėlinių priežiūros ir apsaugos nuo konkuruojančios augmenijos, žvėrių, vabzdžių ir grybinių ligų pažeidimo bei gaisrų rekomendacijų parengimas  | 2003 | 15 | Aplinkos ministerija, Lietuvos miškų institutas  |
| 7. | Savivaldybių teritorijų miškų išdėstymo schemų parengimas | 2004–2006 | 2000 | Žemės ūkio ministerija, Valstybinis žemėtvarkos institutas |
| 8. | Organizacinių priemonių Programai įgyvendinti plano parengimas | kasmet | - | Aplinkos ministerija |
| 9. | Įveistų želdinių ir žėlinių monitoringo programos ir metodikos parengimas | 2004 | 30 | Aplinkos ministerija, LŽŪU, Lietuvos miškų institutas |
| **II. Miškingumo didinimo subalansavimo etapas (2007–2020 m.)** |
| 10. | Laisvos valstybinės žemės fondo žemės perdavimas miškų valdytojams miškams veisti | 2007–2020 | - | Žemės ūkio ministerija, Aplinkos ministerija |
| 11. | Miškų įveisimas laisvos valstybinės žemės fondo žemėje, kasmet iki 3000 ha | 2007–2020 | 252000  | Generalinė miškų urėdija |
| 12. | Daigynų/medelynų plėtros programos įgyvendinimas | 2007–2010 | 20000 | Generalinė miškų urėdija |

\_\_\_\_\_\_\_\_\_\_\_\_\_\_